
ŠAKIŲ RAJONO SAVIVALDYBĖS  TARYBA

SPRENDIMAS

DĖL uždarosios akcinės bendrovės „šakių vandenys“ TEIKIAMŲ DAUGIABUČIŲ NAMŲ PATALPŲ SAVININKŲ BENDROSIOS NUOSAVYBĖS ADMINISTRAVIMO IR BENDRO NAUDOJIMO OBJEKTŲ PRIEŽIŪROS PASLAUGŲ TARIFŲ NUSTATYMO 
2009 m. rugsėjo 24 d. Nr. T-302
Šakiai


Savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr.55-1049; 2008, Nr.113-4290) 16 str. 2 d. 37 p., 18 str. 1 d., Vyriausybės 2001 m. gegužės 23 d. nutarimu Nr. 603 „Dėl butų ir kitų patalpų savininkų bendrosios nuosavybės administravimo pavyzdinių nuostatų patvirtinimo“ (Žin., 2001, Nr. 45-1584; 2002, Nr. 54-2123), savivaldybės administracijos direktoriaus 2009 m. rugsėjo 11 d. įsakymu Nr. AT-1168  patvirtintais daugiabučių namų bendrojo naudojimo objektų nuolatinės techninės priežiūros (eksploatavimo) darbų bei daugiabučių namų bendrosios nuosavybės administravimo darbų sąrašais ir atsižvelgdama į uždarosios akcinės bendrovės „Šakių vandenys“ 2009 m. gegužės 14 d. raštą Nr.169,  nusprendžia:

1. Nustatyti uždarajai akcinei bendrovei „Šakių vandenys“ teikiamų paslaugų tarifus be pridėtinės vertės mokesčio už:


1.1. daugiabučių namų patalpų savininkų bendrosios nuosavybės (bendrojo naudojimo patalpų) administravimą – 0,19 Lt  per mėnesį už 1 kv. m patalpų naudingojo ploto;


1.2. daugiabučių namų patalpų savininkų bendrosios nuosavybės (bendrojo naudojimo patalpų) nuolatinę techninę priežiūrą (eksploatavimą) – 0,07 Lt per mėnesį už 1 kv. m  patalpų naudingojo ploto.

1.3. daugiabučių namų patalpų savininkų bendrosios nuosavybės (bendrojo naudojimo patalpų) maksimalų kaupiamąjį mokestį – 0,14 Lt per mėnesį už 1 kv. m  patalpų naudingojo ploto.

2. Pripažinti nuo 2009 m. spalio 1 d. netekusiu galios savivaldybės tarybos 2001 m. gruodžio 20 d. sprendimą Nr.218 „Dėl specialiosios paskirties uždarosios akcinės bendrovės ,,Šakių vandenys“ administruojamų gyvenamųjų patalpų administravimo ir eksploatavimo tarifų nustatymo“.

